
1. Introducere. 


S-a creat o literatură destul de bogată privind calendarul dacic. Abordările şi 
soluţiile oferite în respectivele lucrări variază de la ipoteze care se pot susţine din 
punct ştiinţific, chiar dacă sunt discutabile în detaliu, până la argumentări care ţin 
de mitologia urbană. Este firesc să existe o profundă implicare emoţională în 
studiul oricărui aspect referitor la strămoşii noştri, cu atât mai mult cu cât în 
condiţiile actuale i se asociază, voit sau nu, nevoia de redefinire, de regăsire a 
demnităţii naţionale. De aceea nu trebuie atât să reprobăm orice afirmaţie 
neobişnuită apărută, cât să o corectăm, să arătăm clar limitele cunoaşterii noastre 
actuale, deschizând concomitent direcţii noi de cercetare, iar lipsa „literaturii de 
popularizare” de nivel cu adevărat ştiinţific, care să facă legătura cu publicul larg, 
se resimte foarte puternic. 

Problema calendarului dacic, deschisă prin studiile acad. Constantin Daicoviciu 
completate de G. Charriere 1 , este dificilă din multe puncte de vedere. Izvoarele 
antice sunt relativ puţine pentru întreaga istorie a geto-dacilor, iar în domeniul care 
ne interesează se reduc practic la informaţiile târzii ale episcopului got Iordanes. 
Datele oferite de descoperirile arheologice pot să se schimbe prin hazardul 
descoperirilor - cei 68 de stâlpi din cercul central al marelui sanctuar de la 
Sarmizegetusa sunt în realitate 84, ceea ce modică fundamental abordarea 
matematică. Pe de altă parte, aceste descoperiri nu sunt accesibile în general în 
forme sistematizate şi detaliate, astfel că discuţiile se poartă în continuare pe date 
şi planuri vechi 2 . 


1 Primul care a propus o interpretare calendaristică, un ciclu de 28 de zile, a fost D. M. 
Teodorescu, dar ipoteza sa nu a avut consecinţe, v. Enciclopedia arheologiei şi istoriei vechi a 
României , Editura Enciclopedică, Bucureşti, 1994, voi. 1, s.v. calendar , pp. 236 239; în 

continuare va fi citată drept EAIVR. 

Repertoriul Arheologic Naţional de exemplu nu pune la dispoziţie - cel puţin în varianta sa 
electronică - decât rapoarte de săpături foarte sumare, ilustrate cu planuri ale Sarmizegetusei din 



Avem de ales între două atitudini: 


- 1. putem considera drept inconsistente indiciile care ar dovedi un nivel oarecare 
al cunoştinţelor astronomice la geto-daci, eventual materializarea lor în edificii, 
respingând discuţia pentru a nu crea o pseudo-mitologie; 

- 2. putem admite că există fapte reale, nu întotdeauna uşor de identificat şi de 
interpretat; dacă vom evita tonul intransigent, ideile apriorice şi vom ţine cont că 
discutăm ipoteze de lucru, putem avea o bază de pornire. 

Este de la sine înţeles că mă situez de partea aceasta a baricadei, altfel articolul de 
faţă nu ar avea sens. Sunt convins că, deşi nu ne aflăm în situaţia de a putea 
prezenta „ soluţia ” indiscutabilă, putem progresa acumulând ipoteze de lucru 
argumentate ştiinţific, care să fie compatibile cu nivelul de cunoştinţe ale societăţii 
dacice. Această mulţime de soluţii logice ne va arăta treptat noi direcţii de 
interpretare, ce anume este valoros şi se cuvine păstrat din teoriile precedente. Nu 
intenţionez să blamez pe cineva sau să polemizez cu autorii care au alte opinii; 
selectând ceea ce mi se pare a fi deja câştigat şi pornind de la acest fond de date - 
pe care îl consider cunoscut cititorului - voi prezenta un model matematic destul de 
simplu şi de aceea mai practic decât precedentele. 

2. Reguli pentru o teorie verosimilă. 

Descoperirile arheologice sunt, în lipsa unor izvoare care să ne ghideze, deschise 
interpretărilor; dacă dorim să construim teorii explicative trebuie să ne formulăm şi 
reguli de urmat pentru a obţine ipoteze verosimile. Am subliniat cuvântul deoarece 
o ipoteză de lucru este în primul rând o formă de a pune ordine intr-un puzzle de 
fapte care pot fi în relaţie sau pot fi disparate. Pentru a deveni adevărată ea trebuie 
confirmată în practică, moment din care depăşeşte stadiul de ipoteză. 

Prima regulă este o regulă generală, aplicabilă oricărei probleme: logica 
argumentelor, care trebuie să fie în concordanţă cu realitatea; nu ne putem hazarda 
să afirmăm - aşa cum s-a făcut relativ recent - că fenomenul precesiei duce la 


anii 1970. V. şi părerea acad. Al. Vulpe ( Spiritualitatea la geţi şi la daci, introducere la David 
Reu, Pietrele dacilor socotesc. Bucureşti, 2011, p. 9) despre necesitatea publicării integrale şi 
corecte a rezultatelor săpăturilor arheologice. Trebuie remarcată şi reţinerea distinsului savant în 
faţa fanteziei care intervine în elaborarea diverselor ipoteze matematice. 




schimbarea punctelor cardinale sau că sumerienii ar fi indo-europeni care au 
suprvieţuit ultimei glaciaţiuni. 

Teoria pe care o construim trebuie să aibă cât mai multă supleţe, să poată îngădui 
eliminarea unor elemente sau adăugarea altora noi. Acesta este motivul pentru care 
nu putem aglomera pur şi simplu toate edificiile considerate sanctuare dacice sub 
eticheta de sanctuare - calendar: invalidarea unuia singur ar distruge întreaga 
ipoteză. 

Avem prin urmare nevoie de criterii de selecţie. Atunci când discutăm o problemă 
care implică o lungă perioadă de timp trebuie să avem în vedere o evoluţie cel 
puţin dublă: 

- există o evoluţie a ideilor în perioada relativ îndelungată dintre domniile lui 
Burebista şi Decebal (80 î.d.Chr - 86 după Chr.), textul lui Strabon (VII, 3, 11) 
constituind o dovadă indirectă despre începutul acestui proces; 

- complexitatea arhitectonică creşte, la fel şi măiestria constructorilor, deci nu 
putem presupune că în sanctuarele timpurii vom găsi detalii astronomice care apar 
în secolul I. 

A treia regulă este una imperativă: să nu stabilim de la bun început rezultatul pe 
care trebuie să îl obţinem prin calcul; aceasta constituie o greşeală frecventă, 
deoarece dacă lucrăm cu valori numerice care pot fi organizate „oricum” putem 
obţine rezultatul căutat, dar din punct de vedere logic avem un cerc vicios. 

Atribuirea unor valori temporale elementelor arhitectonice atunci când ajungem să 
creăm un model calendaristic trebuie să fie logică. Experienţa teoriilor mai vechi 
ne poate fi de folos în evitarea unor erori. Nu putem folosi valori fracţionale; toate 
mărimile trebuie să fie numere naturale (= întregi pozitive) şi să existe o 
consecventă în folosirea lor - acelaşi element să aibă aceeaşi valoare; dacă există 
excepţii de la regulă, acestea trebuie să fie cât mai puţine şi cât mai argumentate. 

Rezultatele trebuie să fie compatibile cu nivelul epocii şi să permită comparaţii cu 
alte culturi; în cazul componentei astronomice ele trebuie să fie verificabile. 



3. Selecţia sanctuarelor. 


Titlul lucrării arată că am limitat cercetarea numai la cele două sanctuare circulare 
de la Sarmizegetusa. Acest fapt necesită o explicaţie. Nu afirm sub nicio formă că 
alte sanctuare nu ar conţine elemente cu semnificaţie astronomică sau 

calendaristică. Este doar o necesitate impusă de regulile stabilite mai sus. 

Deocamdată nu avem criterii de definire a sanctuarelor dacice - denumirea este în 
primul rând una uzuală, nu avem obiecte de cult descoperite în aceste edificii. 
Singura excepţie pare să fie medalionul de lut ars 3 găsit în Sanctuarul I, dar acesta 
are toate şansele să fie o ofrandă de fundaţie, aşadar pusă la începerea construcţiei, 
fără legătură cu destinaţia acesteia. Clădirea denumită convenţional Sanctuarul 
mare vechi/Sanctuarul I are o istorie destul de agitată. Reconstituirile au pornit de 
la diverse păreri preconcepute 4 . 

Pentru a înţelege cum arăta trebuie să înţelegem cum s-a distrus. Este foarte 
probabil că avem un lung proces de infiltrare a apei din pârâul din apropiere care a 
erodat acel colţ de unde lipsesc 8 plinte - adică două şiruri - din totalul de 4 x 
15=60. Există o discuţie între specialişti dacă edificiul avea coloane de calcar, 
materialul din care erau făcute plintele, sau din lemn. Numărul coloanelor de calcar 
descoperite în toată aria sacră de la Sarmizegetusa este însă extrem de redus şi ele 
nu provin din zona Sanctuarului I. Plintele prezintă puternice urme de abraziune. 
Pe de altă parte, nu s-au semnalat în descrierea fragmentelor de coloană - fie ele 
din calcar sau din andezit - urmele unor pene de lemn care să îmbine bucăţile care 
formau fusul, aşa cum se întâmplă în lumea greco-romană. Deoarece bucăţile care 
ar fi format coloanele din piatră nu se puteau menţine doar prin propria greutate, 
este extrem de probabil că era vorba de coloane masive de lemn. Ele erau fixate 
prin grinzi şi prin umplutură de pământ, după modelul folosit pentru zidurile 
cetătii. Trebuie subliniat că noi vedem astăzi doar baza edificiului, subsol sau 
pivniţă; foarte probabil a existat un etaj principal, din care nu s-a păstrat nimic, dar 
care ar fi putut semăna cu acela din faza a doua (Sanctuarul 2). 

3 Este o reprezentare a zeiţei Diana preluată de pe moneda romană bătută în anul 80 î. de 
Chr.;identificarea cu Bendis este respinsă în EAIVR, voi. 1, s.v. Benclis. 

4 V. Ion-Horaţiu Crişan, Burebista şi epoca sa, Editura ştiinţifică şi enciclopedică, Bucureşti, 
1977; idem, Spiritualitatea geto-dacilor. Repere istorice. Bucureşti, 1986. Acoperişul propus 
este un triunghi echilateral care ar fi fost prea înalt pentru a fi rezistent. Prof. Crişan susţinea 
existenţa unui etaj care constiuia în antichitate principalul nivel al clădirii. 



Eroziunea apei a făcut să se prăbuşească în prăpastie opt din stâlpii de pe una 
dintre laturile mici 5 , rotind concomitent restul structurii lemnoase în sensul acelor 
de ceas, provocând abraziunea mecanică a plintelor. Pământul umpluturii era totuşi 
suficient de consolidat, astfel încât a rămas pe loc. Pe această suprafaţă s-a 
construit Sanctuarul II, refolosindu-se 7 din cele 8 plinte dezgolite de prăbuşirea 
vechiului edificiu. Noua clădire avea 7 coloane pentru susţinerea acoperişului, iar 
pe latura mică rămasă intactă se afla o scară; amplasarea coloanelor între rândurile 
mai vechi a fost desigur intenţionată. 

S-au căutat modele printre templele elenistice, dar similitudini frapante există cu 
porticul nordic al agorei din Cyrene 6 ; este deci posibil să fie vorba de o construcţie 
civilă, nu de un sanctuar, deoarece este greu ca un loc sacralizat să redevină 
ulterior laic. Templele însă pot să se suprapună construcţiilor civile anterioare. 


Sactuarele circulare sunt relativ frecvente, numărul descoperirilor crescând dar nu 
întotdeauna există un acord asupra caracterului lor 7 : se pot considera sigur temple 
cele de la Brad, Pecica, Racoş şi Sarmizegetusa. Din păcate, primele sunt 
deteriorate şi se pot face doar speculaţii asupra existenţei unor elemente cu 
semnificaţie astronomică sau calendaristică, ceea ce este cu totul regretabil în cazul 
marii construcţii de la Racos. 

Deocamdată este greu de stabilit o evoluţie a sanctuarelor de tip patrulater de la 
Costeşti, prin tipul circular simplu de la Pecica, spre cele elaborate de la Racoş şi 
Sarmizegetusa, deşi poate fi vorba de o ipoteză corectă. La Brad se observă 
suprapunerea unui edificiu patrulater cu unul absidat, apoi cu o construcţie 
circulară. 


5 Este vorba de latura situată aproximativ spre NNE; intrarea în sanctuar se găsea foarte probabil 
pe latura mare dinspre strada principală a cetăţii. 

6 V. Fr. Chamoux, Civilizaţia elenistică , Editura Meridiane, Bucureşti, 1985, voi. I, pp.407-408, 
fig. 17; şarpanta acoperişului era susţinută de 6 coloane, scara ducea, pe o pantă abruptă, de la un 
nivel inferior de călcare până la nivelul agorei, iar spaţiul inferior astfel creat sub portic era 
folosit pentru depozitare. Deschiderea porticului era spre piaţă, partea spre pantă fiind zidită. 

n 

Este cunoscut, de exemplu, că prof. Hadrian Daicoviciu considera construcţiile circulare de la 
Meleia, Pustiosu, Rudele şi Feţele Albe -toate din imediata apropiere a Sarmizegetusei - drept 
stâne regale, în timp ce prof. Ion-Horaţiu Crişan le acordă statut sacru. Construcţia de la Dolineni 
este considerată incertă în EAIVR 2, p. 70 (articol de Mircea Babeş). 



Evitând să introduc fapte controversate, insuficient documentate sau care ar fi 
deschis foarte multe variante de interpretare, am limitat studiul de faţă numai la 
unele aspecte ale Sanctuarelor VI şi VII de la Sarmizegetusa, dar am căutat să 
formulez ipoteze suple care să permită integrarea altor edificii dacă se va dovedi 
necesar. 

Se cuvine totuşi remarcat faptul că Sanctuarele circulare VI şi VII împreună cu 
altarul numit „Soarele de andezit” formează un grup de sine stătător, diferit prin 
amplasare, formă, materiale de construcţie: el este gândit ca unitate monumentală. 

4. Sanctuarul VII: un model matematic pentru un calendar octaeteric. 

Sanctuarul VII, denumit curent „micul sanctuar circular” se prezintă astăzi ca un 
inel de stâlpi de andezit cu diametrul de 12,5 m, structurile de lemn din interior 
fiind distruse prin incendiere în antichitate. Partea rămasă este formată din 13 
grupuri de stâlpi înguşti separate prin stâlpi laţi şi mai puţin înalţi. Dispoziţia 
stâlpilor înguşti este următoarea începând aproximativ din direcţia NNE şi urmând 
sensul orar: 

6-8-8-8-7-8-8-8-8-8-8-8-8- (- reprezintă stâlpii laţi) 

seria 1 seria 2 

Se acceptă astăzi că alegerea numerelor 6, 7, 8 ţine de o anumită mistică a 
numerelor, întâlnită şi în diverse depozite de obiecte şi în ordonarea coloanelor 
sanctuarelor de pe întregul teritoriu al Daciei. Este suficient să menţionez: Buneşti 

- 6 obiecte; Buridava - 8 opaiţe; Poiana Dulceşti -Varniţă 7 căni; Costeşti edificii 
cu 6 x 6 si 6 x 7 coloane. 

Deoarece lipsa structurii centrale nu permite discutarea elementelor cu eventuală 
semnificaţie astronomică, voi examina doar posibilitatea existenţei unei 
componente calendaristice. 

Grupurile cu câte 8 elemente sunt separate în două părţi prin cele cu 6 şi 7 stâlpi, 
aşadar nu putem să acordăm aceeaşi durată componentelor celor două sectoare 
distincte: ele trebuie să difere calitativ. 

Să admitem cea mai simplă schemă matematică: 

- pentru formaţiunile cu 6 stâlpi din sanctuarul mare C. Daicoviciu şi G. Charriere 
au propus corespondenţa 1 stâlp = 1 zi, vorbindu-se chiar de o „săptămână dacică” 



sau „sextimana”, iar această ipoteză a fost acceptată în toate teoriile ulterioare, 
astfel încât este firesc să interpretăm în acelaşi fel grupul similar din sanctuarul 
mic; 

- să admitem că în grupul cu 7 stâlpi fiecare element are durata unei „sextimane”, 
aşadar întreg grupul reprezintă 6 x 7 = 42 z; 

- urmând aceeaşi logică, acordăm fiecărui stâlp din primul grup de 8 stâlpi din seria 
2 valoarea de 42 z, aşadar întreg grupul reprezintă 6 x 7 x 8 =336 z 

Este evident că dacă am dăm stâlpilor din seria 1 valoarea 1 stâlp = 1 zi ajungem la 
durata de 360 z, presupusă de mult timp pentru anul dacic 

( 6 x 7 x 8 ) + ( 8 + 8 + 8) = 336 + 24 = 360 z 

Astfel fiecare grup de 8 stâlpi înguşti din seria 2 reprezintă 1 an, iar sectorul 2 în 
ansamblu 8 ani. 

Diferenţa dintre 8 ani iulieni si 8 ani de 360 z este 

5 5 

( 8 x 365,25 z ) - ( 8 x 360 z ) = 2922 - 2880 = 42 z 

ceea ce se poate corecta prin introducerea unei perioade de 42 de zile la finalul 
ciclului, pentru care însă nu se marchează un stâlp în seria 2, calendarul fiind deja 
în avans cu acest interval de timp. 

Aceasta este forma primară a raţionamentului. Să observăm că o putem îmbunătăţi; 
în loc de 7 ani de 360 z şi unul de 402 zile, este mai simplu să adăugăm o 
„săptămână dacică” fiecăruia dintre primii 7 ani, ultimul având 360 de zile pentru 
a elimina diferenţa acumulată. Această perioadă de 6 zile nu se marchează în 
grupul superior de 7 stâlpi deoarece ea compensează avansul calendarului. 

Zilele reprezentate prin sectorul 6 - 8 - 8 - 8 sunt epagomene, cu rolul pe care îl are 
29 februarie în calendarul nostru; regula implicită este „epagomenele nu se 
marchează în grupul superior”. 



Avem astfel două modele matematice: 


Anii 1 - 7 

( 42 + 8 + 42) + ( 42 + 8 + 42) + ( 42 + 8 + 42) + ( 42 + 6 + 42) = 366 zile 
92 zile 92 zile 92 zile 90 zile 

Anul 8 

( 42 + 8 + 42) + ( 42 + 8 + 42) + ( 42 + 8 + 42) + ( 42 + 42) = 360 zile 

92 zile 92 zile 92 zile 84 zile 

Semnificaţia acestei dispoziţii este foarte simplă şi ne indică o relaţie evidentă 
durata anotimpurilor. 

Să calculăm durata anotimpurilor astronomice pentru 20 16 8 

- solstiţiul de iarnă 2015: 22.12.2015 4 ore 48 min 04 s Greenwich = 

= 2 457 378, 700 046 

- echinocţiul de primăvară 2016: 20.03.2016 4 ore 30 min 13 s Greenwich = 

= 2 457 467,687 650 - durata iernii 88,987 604 zile 

- solstitiul de vară 2016: 20 . 06. 22 ore 34 min 00 s Greenwich = 

= 2 457 560,440 278 - durata primăverii 92,752 628 zile 

- echinocţiul de toamnă 2016: 22.09. 14 ore 21 min 03 s Greenwich = 

9 

= 2 457 654,097 951 - durata verii 93,657 673 zile 

- solstitiul de iarnă 2016: 21.12. 10 ore 44 min 17 s Greenwich= 

9 

= 2 457 743,947 419 - durata toamnei 89,849 468 zile 

o 

Am folosit ora Greenwich=Timpul Universal pentru a elimina dificultăţile create de ora de 
vară, iar ziua iuliană pentru a uşura calculul. Datele sunt cele furnizate de Observatorul 
Astronomic „Amiral Vasile Urseanu”, iar calculul zilei iuliene a fost făcută cu julian day 
converter @ aa.usno.navy.mil/data/docs/JulianDate.php 



Se poate spune că iama are aproximativ 88,99 de zile, primăvara 92,75 de zile, 
vara 93,66 de zile, toamna 89,95. Aproximaţia anotimpurilor în modelul de mai sus 
este suficient de bună pentru a fi considerată verosimilă. Anotimpul scurtat în anul 
8 era desigur iarna. 

Există paralele în lumea antică. După cum se ştie, calendarul de opt ani era folosit 
în Grecia antică şi data probabil încă din epoca reformelor lui Cleisthenes, dacă 
este adevărat că a fost introdus de Cleostratos din Tenedos 9 . Esenienii, comparaţi 
de Iosephus cu dacii, aveau un calendar solar de 364 de zile împărţit în patru 
anotimpuri de 91 de zile, iar corectura se făcea o dată la 49 de ani prin adăugarea a 
61 de zile. 

Nu se poate preciza caracterul fast sau nefast al epagomenelor, deoarece 
tratamentul lor era ambivalent. De exemplu, în Imperiul Roman Iulius Caesar a 
hotărât că ziua bisextilis este fastă 10 , dar Valentinianus a evitat să fie proclamat 
Augustus în această zi deoarece o considera nefastă 11 . Se poate afirma însă că 
aceste zile aveau un caracter aparte în calendarul dacic. 


5. Sanctuarul mare; consideraţii generale. 

Structura sanctuarului VI - cunoscut drept „marele sanctuar circular”, „sanctuarul - 
calendar” - este complexă, iar starea în care a ajuns până la noi lasă încă multe 
întrebări fără răspuns - începând cu detaliile construcţiei şi până la semnificaţiile şi 
destinaţia acestui monument, dincolo de faptul că este un templu, chiar cel mai 
important din Dacia preromană. 


9 Censorinus în Flosofia greacă până la Platou, voi. 1/2, p. 390. 

10 V. Tr. Costa Despre FASTELE lui Ovidiu şi calendarul roman, studiu introductiv la P. 
Ovidius Naso, Fastele, Bucureşti 1965, Editura Academiei, p. 23. 

Ammianus Marcellinus, XXVI, 1, 7. In culturile în care zilele suplimentare erau rezervate 
aniversării naşterii unor divinităţi, caracterul lor depindea de acela al zeului asociat. 



Sanctuarul 12 constă din trei inele concentrice şi o clădire absidată, aflată în mijloc. 
Primele două cercuri sunt construite din andezit şi sunt lipite unul de altul: 

- cercul exterior are diametrul de 29,40 m; este constituit din 104 blocuri de piatră 
dintre care 99 păstraţi in situ\ 

-inelul interior are diametrul de 28,02 m, fiind o structură formată din 30 de 
grupuri de 6 stâlpi înalţi şi înguşti + 1 stâlp mai scund şi mai lat, în total 210 
elemente, dintre care 180 de stâlpi înguşti, similari celor din sanctuarul VIL 


Al treilea cerc este format din 84 de stâlpi de lemn, fiind împărţit în 4 sectoare prin 
patru praguri din blocuri de andezit. Stâlpii au un diametru de aproximativ 40 cm şi 
sunt înfipţi în sol până la o adâncime de 1,45 m; partea vizibilă era faţetată şi 
ornamentată cu piese ceramice şi ţinte metalice cu capul mare purtând un desen 
vegetal. Numărul cuielor regăsite varia pe fiecare stâlp, cel mai mare fiind 13; voi 
lua în calcul numărul maxim, considerând că iniţial a existat o distribuţie uniformă 
a cuielor, variaţia fiind produsă de vicisitudinile istorice. Diametrul (interior) al 
cercului este de 20 m 13 . 

Construcţia absidală, care se poate înscrie într-un pătrat cu laturile de aproximativ 
9 m, este delimitată de 34 de stâlpi de lemn; aceştia sunt împărţiţi în două sectoare 
prin două praguri de andezit, partea absidei având 21 de stâlpi, iar cea dreaptă 13. 
Stâlpii pătrund în sol până la adâncimea de 1 m, au acelaşi mod de fasonare şi 
împodobire cu cei precedenţi, dar numărul cuielor ornamentale nu este precizat. 
Spre colţul sud -estic în exteriorul construcţiei se află o vatră, cu urme reduse de 
folosire. 

Axele sanctuarului sunt indicate de către cele 6 praguri şi absidă. Pragurile 2 şi 3 
sunt în construcţia absidală, pragurile 1 şi 4 fac parte din cercul al treilea. Toate au 
lăţimea de 1,30 m, însă în timp ce pragurile 2-3 sunt formate din câte două blocuri 
de andezit, pragurile 1 şi 4 sunt constituite din trei elemente. Direcţia „pragurilor 

12 Datele următoare provin din H. Daicoviciu, Dacia de la Burebista la Decebal, Editura Dacia, 
Cluj-Napoca, 1972 şi I.-H. Crişan, Spiritualitatea geto-dacilor. Autorii citaţi nu dau toate 
detaliile sanctuarului; o parte dintre ele pot fi deduse din planul publicat de prof. Hadrian 
Daicoviciu, corectând însă numărul stâlpilor din cercul al treilea din 68 în 84. 

1 3 

' Dacă luăm în calcul grosimea stâlpilor , diametrul exterior va fi cu 60 - 80 mai mare. 



mici” 1 -2-3-4 este 30° - 210°; în exteriorul sanctuarului se află în dreptul intrării 1 
o platformă cu dimensiunile 2,30 x 2,30 m, construită din 20 de pietre cu formă 
neregulată. Deoarece există o distanţă de 60 cm până la cercul 1, putem presupune 
existenţa unor trepte de lemn care permiteau intrarea în clădire. 

Pragul 6, absida şi pragul 5 sunt coliniare pe direcţia 120° - 300°, formând axa 
principală. Pragurile sunt mai largi - 2,20 m - au fiecare câte 4 blocuri de andezit şi 
fac parte din cercul al treilea; acestea sunt denumite „pragurile mari”. 

Părţile lemnoase ale sanctuarului sunt carbonizate, toate edificiile din zona sacră a 
capitalei Daciei fiind incendiate de romani. 

Observăm că avem o progresie aritmetică (2-3-4 elemente) în numărul blocurilor 
care formează pragurile, o proporţie între lăţimea pragurilor mici şi cea a pragurilor 
mari de » 0,6 apropiată de numărul de aur 0,618 şi relaţia 

diametrul cercului 3 + latura clădirii absidale » diametrul cercului 1 . 

Arheologii au observat că diametrul de 29,40 m poate fi interpretat drept 100 
picioare romane. După părerea mea, dezbaterea dacă putem reconstitui sau nu 
sistemul metrologic al dacilor din datele existente în sanctuarele circulare de la 
Sarmizegetusa va rămâne deschisă; aceasta nu constituie obiectul studiului de faţă. 
Pot spune totuşi că eu consider verosimilă echivalenţa 

Diametrul cercului 1 = 100 picioare romane = 60 coţi dacici = 29,40 m 

Dacă faptul că există o intenţionalitate în detaliile marelui sanctuar dincolo de 
cerinţele arhitectonice obiective este acceptat, interpretarea depinde foarte mult de 
modelul reconstruit pe care îl propune fiecare cercetător. 

Există trei tipuri principale de reconstituire. 

1. Hadrian Daicoviciu, pornind de la caracterul prezumat urano-solar al religiei 
geto-dacilor, a propus o structură neacoperită, cu toate elementele vizibile. Stâlpii 
din cercul 3 aveau aproximativ 3 m înălţime deasupra solului, iar cei din 
construcţia absidală 1,5 - 2 m. Savantul recunoştea impedimentul reprezentat de 
condiţiile meteorologice din timpul iernii, dar considera că era vorba de o utilizare 


sezoniera. 



2. Arhitectul Dinu Antonescu a imaginat un templu central cu acoperiş conic şi 
suprafaţa cercului 1 complet podită cu lemn, bârnele fiind prinse în cepurile 
stâlpilor înguşti. 

Ion - Horatiu Crisan a formulat o soluţie diferită doar în ce priveşte construcţia cu 

5 5 5 -L 5 5 

absidă. Pornind de la unele reprezentări de locuinţe circulare de pe Columna lui 
Traian, compararea cu modele romane şi - în mod special - celtice a susţinut un 
model în care absida centrală este mai înaltă, având propriul acoperiş, între aceasta 
şi cercul 3 fiind un alt acoperiş. 

3. Ion Glodariu şi Mihaela Strâmbu au propus o soluţie pentru acoperirea cercului 
3, prin folosirea de căpriori 14 . 

După părerea mea problema este departe de a fi soluţionată satisfăcător; dintre 
variantele prezentate mai sus consider totuşi ultima drept mai verosimilă. 

/V 

In defavoarea ipotezei 2 sunt următoarele: 

Spre deosebire de Sanctuarul VII, în Sanctuarul VI nu s-au găsit fragmente de 
ţiglă; o podină continuă din lemn şi un edificiu de felul celui propus ar fi lăsat 
urme de cenuşă mult mai importante decât cele raportate 15 ; diferenţa de adâncire în 
pământ a stâlpilor nu poate fi ignorată, ea implicând o înălţime mai mare pentru 
cercul 3; stâlpii înguşti au un cep, dar acesta permitea joncţiunea cu orice tip de 
capitel, iar cercul lor era firesc să fie foarte vizibil deoarece marca limita dintre 
spaţiul sacru şi cel profan. 


14 V. o schiţă în I. Glodariu, Arhitectura dacilor - civilă şi militară - (sec II î. e. n. - I e.n.), 
Editura Dacia, Cluj-Napoca, 1983. 

15 Platforma exterioară din dreptul intrării 1 este mult mai afectată de foc decât interiorul 
sanctuarului, blocurile de piatră fiind distruse de flăcări. 



6. Modelul astronomic solar. 


Prezentarea anterioară a avut rolul să arate limitele în care putem formula ipoteze 
viabile. 

Putem începe crearea unei noi teorii de la afirmaţia privind „orientarea solstiţială” 
a sanctuarului mare; ar fi corect să se spună că este vorba de orientarea axei care 
trece prin absidă. 

Avem nevoie de următoarea ecuaţie generală 16 : 
sin y = sin (p sin 8 + cos (p cos 8 cos T 

unde y = înălţimea astrului, (p = latitudinea locului, 8 = declinaţia astrului, 
T- unghiul dintre meridianul locului şi direcţia spre astru = „unghiul orar”. 
Trecerea la meridian are loc în direcţia S = 180°; atunci când astrul are înălţimea 
y =0 fie apune, fie răsare şi ecuaţia se simplifică. Arcul străbătut de astru într-o zi 
poate fi notat 2 x, trecerea la meridian îl împarte în două părţi egale; punând 
punctul unde răsare sub forma T =180° + x şi punctul unde apune sub forma 

24 ore -T= 360° - (180° + x)= 180°- x, obţinem ecuaţia arcului semidiurn: 

cos (180° + jc) = - tg (p tg 8 

Atunci când y < 0° astrul se află sub orizont; în cazul Soarelui, dacă y se află între 
0° şi -18° vorbim despre diverse tipuri de crepuscul. 

Latitudinea Sarmizegetusei este 

cp = 45°, 6224445 N = 45°37'20",8 N 

declinaţiile importante ale Soarelui sunt cele de la echinocţii - când, deoarece se 
află în planul ecuatorial, 8 =0° - şi cele de la solstiţii, când sunt egale în valoare 
absolută cu unghiul Eclipticii cu Ecuatorul, 8 = + 8. 


16 V. Fiona Vincent Positional Astronomy, cap. Sunrise, sunset and twilight (=Răsăritul 
Soarelui, apusul Soarelui şi crepusculul), curs ţinut la Universitatea St. Andrews în 1998, 
accesibil în formă electronică. Unghiul orar se măsoară de la meridian spre vest în ore, minute şi 
secunde; pentru o cât mai uşoară înţelegere am simplificat la maximum expunerea, iar măsurile 
arcului semi-diurn şi celorlalte unghiuri exprimate în unităţi de timp au fost transformate în grade 
sexagesimale: 1 oră = 15°, 1 min = 15', 1 s = 15”. 



Valoarea s variază în timp; constantele stabilite de Uniunea Astronomică 
Internaţională sunt 

5 

s pentru anul 2000: £ J 20 oo= 23°26'21”,406 = 84 381”, 406 

variaţia pentru un secol julian = 36 525 zile As = -46”, 836769/secol julian 

Deoarece 1 ian 2000 ora 12 TU este data iuliană 2 451 545, iar 1 ian 100 ora 12 
TU este 1 757 583, avem diferenţa de timp 

2 451 545 - 1 757 583 = 693 962 z = 18,999 644 079 398 secole J, iar s pentru anul 
100 este 

£j 100 = 84 381”, 406 + (46”, 836769 x 18,999 644 079 398)= 85 271”, 2879 408 3 = 
=23°, 686 468 872 = 23°41T1”,288 

această mărime fiind utilă pentru orice dată din secolul I, diferenţa de 46” între 
începutul şi sfârşitul secolului nu poate modifica rezultatele obţinute. 

Am efectuat calculele necesare pentru direcţiile reprezentate de pragurile 5, 6, şi 4, 
singurele în care se putea observa Soarele; pragul 1 a fost considerat o cale de 
intrare, pe această direcţie observându-se cel mult stelele care nu apun (pentru 
această latitudine cele cu 5>44°30’). 

Diametrul interior al cercului 3 fiind de 20 m, pragurile sunt coarde pentru 
următoarele arce 

- pragurile mari 

a max= 2 arcsin(2,2/20) = 12°, 63063; considerând egale blocurile de piatră din care 
sunt constituite acestea au lăţimea de 3°, 16 fiecare; 

- pragurile mici 

a^n = 2 arcsin( 1,3/20) = 7°, 453 706 284 9 
Rezultatele sunt în sinteză următoarele: 

1. Se consideră tradiţional că direcţia absidei - 300°- indică solstitiul de vară; 
afirmaţia se verifică doar parţial: Soarele apunea pe direcţia 296°, 636 222 562 9. 



Pragul 5 se are extremităţile medii 293°, 7 şi 306°, 3 - apusul Soarelui la solstiţiul de 
vară avea loc în dreptul primului bloc. Pentru ultimul bloc - 303°-306°- Soarele se 
afla sub orizont la - 5°, iar în ax înălţimea sa era de aprox. - 2°, putem aşadar 
considera că pragul respectiv măsura un fel de crepuscul civil 17 . 

2. Simetric, pragul 6 - aflat între 113°, 7 şi 126°, 3 - este mai bine adaptat pentru 
solstitiul de iarnă. Pe direcţia axei -120°- Soarele avea înălţimea de 2°, fiind uşor 
vizibil. Pragul subîntinde un arc echivalent în timp cu 50,5225 min, ceea ce 
reprezintă foarte bine 1/10 din arcul diurn al astrului la solstiţiul de iarnă care era 
de 126°, 727 554 874 528 = 506,91 min. Valoarea exactă se obţine pentru o lăţime 
de 2,207 m. 

3. Pentru echinocţii şi solstiţii înălţimile Soarelui în dreptul direcţiei 210°= pragul 
4 sunt 

Echinocţii 5=0° *= 30° y = 37°, 278 063 428 = 37°16' 41” 
solstiţiul de vară 8 = e y = 57°, 330 235 521 = 57° 19' 48”, 848 
solstiţiul de iarnă 5 = - s y= 15°, 516 935 508 2 = 15° 31' 

pentru ca o rază de la Soare să ajungă în centrul cercului 3 la solstiţiul de iarnă 
era necesar si suficient ca înălţimea intrării 4 să fie 

9 9 

Rtgl5° 31= 10 X 0,277 643=2,77 m 

Lăţimea pragului de 7°, 453 706 284 9 corespunde cu 29 min 48,534 s = 1/24 din 
ziua lumină astronomică la echinocţii, durata de 30 min se obţine pentru o lăţime 
de 1,31 m. 

4. Pentru ca o rază să ajungă în absidă pe axa intrării 6 trebuie ca y să fie arctg 
raportului dintre înălţimea z a stâlpilor clădirii absidale şi distanţa d dintre perete şi 
absidă; estimând la 9 m lungimea exterioară a clădirii, scădem 0,40 m diametrul 
stâlpului din extremitatea axului lung, astfel că lungimea luată în calcul va fi de 8,6 
m. Deoarece z nu este cunoscut, fiind cuprins între limitele 1,50-2 m, am calculat 


17 

Astăzi crepusculul civil este definit drept perioada înainte de răsăritul sau după apusul Soarelui 
când acesta are înălţimea cuprinsă între 0° şi - 6°, v. Anuarul astronomic 1983, Editura 
Academiei, Bucureşti, 1982, p. 47. 



y pentru cele două posibilităţi. Distanţa de la extremitatea axului lung până la 
intrarea 6 se consideră 15,64 m; înălţimea necesară a intrării este 15,64 x tg y. 

y mm = arctg (1,5 :8,6)= arctg 0,1744186047=9°,8939207=9°53'38”,1144 

înălţimea intrării = 2,73 m 

5 7 

y max = arctg (2 :8,6)= arctg 0,23255814 = 13°, 091893064= 13°05'30”,815 
înălţimea intrării = 3,64 m 

Se vede că înălţimea minimă este foarte apropiată de aceea găsită la punctul 3. 

S min = - 11°, 461154064 = - 11°27'40”, 1546 

toate înălţimile au fost calculate de la centrul Soarelui; trebuie să se tină seamă de 
semidiametrul Soarelui şi refracţia normală, acestea fiind împreună pentru y min 
aprox 23'. Pentru 2015 8= -1 1°28’ a fost în zilele 19 februarie şi 23 octombrie. 

Declinaţia minimă se apropie de datele care marchează începutul şi sfârşitul iernii 
în calendarul popular românesc Sfântul Dumitru şi Dragobetele; trebuie să luăm în 
calcul diferenţa s şi cea dintre data iuliană din secolul I şi cea gregoriană din sec 
XXI: 19 februarie = 22 februarie iulian; 23 octombrie—26 octombrie iulian. 

Trebuie notat faptul că pentru declinaţia minimă data reprezintă +30 zile faţă de 
echinocţiu, deci în februarie putea fi folosită pentru a fixa data echinocţiului de 
primăvară. 

Deoarece înălţimea minimă a Soarelui pare să fie cea avută în vedere de 
constructori, se corectează calculul anterior adăugând 23’ şi se ajunge la aprox. 

1,56 m pentru stâlpii absidei, respectiv 2,80 m pentru înălţimea intrărilor în 
general, deoarece aceasta satisface şi proporţia stabilită pentru intrarea 4 la 
solstitiul de iarnă. 

7. Modelul astronomic lunar. Propuneri de datare a sanctuarului mare. 

Am studiat anterior edificiul dacic pornind de la mişcarea aparentă a Soarelui. Este 
util să facem acelaşi lucru şi pentru satelitul natural al Pământului; există trei 
motive în acest sens: 



- dacă a existat un ciclu calendaristic de 2922 z, acesta se justifica numai prin 
încercarea de a pune de acord anul solar tropic cu fazele lunii prin egalitatea 18 

8 ani tropici = 99 luni sinodice = 2922 z; 

- se va vedea în capitolul următor că prin interpretarea numerică a elementelor 
constitutive ale sanctuarului VI se găsesc şi multiplii ai perioadelor lunare - 
revoluţia siderală si revoluţia sinodică; 

- axul principal al clădirii absidate indică apusul unui astru cu declinaţia mai mare 
decât aceea a Soarelui. 

Pentru a apune în direcţia 306° declinaţia astrului trebuie să fie apropiată de 30°. 
Să nu uităm că inelul 2 are o anume înălţime, din această cauză un astru care apune 
în direcţia 306° poate fi la limita vizibilului pe direcţia 300°, unde are înălţimea de 
aprox. 3°. 

Orbita Lunii face un unghi maxim de 5° 18' cu ecliptica, astfel încât putea ajunge 
la declinaţia de + 29°. Aceasta se întâmplă numai când nodul ascendent al orbitei 
sale se află în punctul vernal, cu ascensia dreaptă 0 ore = longitudinea ecliptică 0°, 
iar Luna are ascensia dreaptă 6 ore = longitudinea 90°; atunci ea se află în 
constelaţia Racului, „domiciliul său astrologie”. Este un fenomen rar, care se 
produce doar de 5-6 ori într-un secol. Nodul ascendent al Lunii se mişcă retrograd, 
longitudinea sa variind cu 19 -0°, 05 2954 /zi, de unde rezultă revoluţia tropică de 
6798,353 287 759 2 z =18 ani 224,353 zile. 

Efectuând calculele pentru datele când nodul lunar are longitudinea ecliptică 0°, 
ţinând cont şi de faptul că Luna ar fi trebuit să se afle în Rac, obţinem 5 date din 
secolul I care satisfac respectivele criterii: 1-2 noiembrie 14, 17-18 iunie 33, 1-2 
februarie 52, 17-18 septembrie 70, 3 - 4 mai 89. Doar ultimele două sunt 


1 R 

Este vorba numai de o aproximaţie prin care se obţine o medie de 2922 : 99 = 29,5 1 . . .zile. 

19 După The Astronomica! Ephemeris 1967 = The American Ephemeris and Nautica! Almanac 
for the year 1967, Londra - Washington, 1965, p. 51. S-au făcut calculele pornind de la 
longitudinea nodului mediu - corectat de neregularităţile mişcării - pentru 31 decembrie 1966, 12 
ore UT = 0 ianuarie 1967. Aproximaţia longitudinii pentru datele obţinute privind sec. I este de 
0,5°. Pentru poziţiile Lunii şi configuraţiile planetelor s-au folosit efemeridele privind anii 1-100 
de la SwissEphemeris. 



compatibile cu estimările făcute de arheologi, care în general preferă date după 
anul 90. Trebuie însă arătat că - dacă ipoteza astronomică de mai sus se verifică - 
anul 70 are trei argumente în favoarea sa: 

- Este un an de pace, foarte probabil domnia regelui Duras era la început; 
dimpotrivă, în anul 89 nu cunoaştem data încheierii ostilităţilor din războiul dintre 
Domitian şi Decebal. Pacea din 89 este singurul argument care ar putea fi adus 
pentru o datare după anul 90. 

- Faptul că în timpul lui Decebal s-a construit micul templu patrulater cu coloane 
de andezit, care limitează orizontul vestic pentru observaţiile făcute din sanctuarul 
VI, poate fi un indiciu că marele sanctuar este mai vechi; clădirile aflate în lucru la 
izbucnirea războiului din 101 erau toate patrulatere construite numai din andezit. 
Grupul format din Sanctuarele 6, 7 şi „Soarele de andezit” se individualizează faţă 
de restul edificiilor - aşa cum am arătat - prin poziţie, formă, iar în privinţa celor 
două sanctuare şi prin folosirea concomitentă a andezitului şi lemnului. 

-18 septembrie 70 este din punct de vedere astronomic cea mai interesantă dintre 
datele stabilite mai sus, deoarece avem o conjuncţie Lună - Marte în cvadratură cu 
Saturn în Balanţă. Există şi o conjuncţie între Venus şi Mercur, iar Luna este în 
ultimul pătrar. 

Rezultatele sistematizate în capitolul 6 pledează de asemenea pentru observaţii 
făcute în perioada septembrie - martie. Aceasta nu înseamnă că s-a efectuat 
construcţia în întregimea ei în timpul toamnei; probabil că în toamna-iarna 70 doar 
s-a jalonat terenul şi s-au început lucrările, sanctuarul fiind construit în perioada 
caldă a anului 7 1 . 


8. Modelul temporal. Perioadele scurte şi medii. 

Toate modelele matematice pentru marele sanctuar au pornit de la trei premise 
comune: 

- elementele constitutive - stâlpi de lemn, stâlpi înguşti de andezit, blocurile 
cercului 1, praguri şi cuie - se află în relaţii matematice; 


- ele reprezintă fie perioade de timp, fie multiplicatori; 



- scopul lor este materializarea unui sistem calendaristic propriu dacilor. 

Se va vedea imediat modelul pe care îl propun; consider însă necesare câteva 
precizări iniţiale. 

Toate ipotezele propuse până acum au acordat elementelor menţionate valori 
preluate din interpretarea cercului 2: 1 stâlp îngust = 1 zi; un grup de 6 stâlpi= 6 
zile = 1 „săptămână dacică”; 180 de stâlpi = 180 de zile = o jumătate de an dacic. 
Pragurile au fost considerate multiplicatori, iar cuiele ornamentale marcaje 
calendaristice. 

Diferenţa de abordare pe care o am în vedere este următoarea: deoarece un 
calendar satisfăcător a fost reprezentat în micul sanctuar, ar trebui să căutăm în 
sanctuarul mare perioade de altă natură, eventual cu semnificaţie astronomică. 

Am acordat stâlpilor de lemn rând pe rând semnificaţia 1 zi, 6 zile, 180 de zile. 
Rezultatele importante s-au obţinut doar pentru echivalenţa 1 stâlp =180 zile. 

Din această cauză am considerat cercul 2 un etalon temporal 180 stâlpi = 180 z. 
Blocurile cercului 1 - deşi au mici variaţii dimensionale - au fost considerate egale 
între ele. Ele au fost considerate unităţi superioare - fiecare reprezentând câte 60 de 
„săptămâni” - deci 1 bloc = 360 z. Aceasta nu în relaţie cu anii de 360 z, ci cu un 
sistem sexagesimal de numeraţie. 

Problema multiplicatorilor va fi discutată în capitolul următor. 

Am arătat în descrierea marelui sanctuar că blocurile primului cerc şi stâlpii 
cercului 2 sunt atât de strâns uniţi încât formează un tot. Trebuie să păstrăm acest 
fapt şi în interpretare. 

104 blocuri x 360 z = 37 440 z 

180 stâlpi x 1 zi = 180 z 

Total =37 620 zile 

103 ani tropici x 365, 242 199 (074) z= 37 619,946 504 (629) z 
37 620 - 37 619,946 504 = + 0,053 496 z = + 1 oră 17 min 02 s 


adică o eroare de 45 s/an. 



Avem deci în primele două cercuri echivalenţa 
209 x 180 z — 103 ani tropici. 

Construcţia absidală trebuie privită din două unghiuri; pe deoparte ea este o 
unitate independentă, iar pe de alta este divizată în două prin pragurile 2 şi 3. 

Efectuând calculele pentru cele două variante obţinem: 

34 x 180 z = 6120 z 

21 x 180 z = 3780 z 

13 x 180 z = 2340 z 

Perioada de 6120 z este foarte interesantă, pentru că poate fi interpretată ca 
reprezentând o relaţie între luna siderală şi luna sinodică. 

1 revoluţie siderală a Lunii = 27 zile 07 ore 43 min 11,5 s=27, 321660879(629) z 

iar perioada de 6120 z reprezintă 223,998 095 393 revoluţii. Aproximând avem 

6120 : 224 = 27,321 (428571) z =27 zile 07 ore 42 min 51,43 s 

diferenţă -20 s/revolutie 

9 9 

Este interesant că aceeaşi perioadă se obţine dacă adunăm toate elementele cu 
valoarea de 180 z din sanctuar si echivalăm suma cu 784 de revoluţii siderale: 

9 9 

(34 x 180) + (84 x 180) + 180 = 21 420 z 
21 420 : 784 =27,321 (428571) z 

1 revoluţie sinodică a Lunii = 29 zile 12 ore 44 min 02,8 s = 29,530 587 (962) z 

Dacă împărţim 6120 cu această valoare obţinem 207,242 741 revoluţii; clădirea are 
însă 4 blocuri în praguri şi multiplicând cu 4 obţinem aproximativ 829 de revoluţii 
sinodice 



6120x4 = 24 480 z 


24 480 : 829 = 29,529 553 679 z = 29 zile 42 min 33,44 s 
având o eroare de -1 min 29 s/lună 20 , de unde 
896 revoluţii siderale ale Lunii = 829 revoluţii sinodice ale Lunii. 

9 9 

Pentru a înţelege discuţia următoare trebuie explicat înţelesul expresiei „revoluţie 
sinodală” a unei planete 21 . Revoluţia/perioada sinodală reprezintă timpul necesar ca 
-privind de pe Pământ - Soarele şi un alt corp ceresc să formeze aceeaşi 

2n 

configuraţie - conjuncţie, cuadratură, opoziţie. Dacă P 3 =— este 1 an sideral, iar 

2n 

P n = — este perioada siderală a planetei P n , perioada sinodică a P n = P syn este 

1 11 |u>3 — 

Psyn I P3 Pn ^ 2n 

Dar 2n = 1296000” 

Pământul are mişcarea mijlocie siderală diurnă P 3 = 3 548”, 192 780 628 776 
Marte are mişcarea mijlocie siderală diurnă P 4 = 1886”, 52 

Saturn are mişcarea mijlocie siderală diurnă P 6 = 120”, 45 

De aici obţinem 

9 

Pentru Marte 

P syn4 = 1296000”/(3548”, 192 780 - 1886”, 52) = 779,9369500414 z 
Pentru Saturn 

P syn6 = 1296000”/(3548”, 192 780 - 120”, 45) = 378,0913 806 z 

Se observă imediat că intervalul de 3780 z din absidă reprezintă 10 revoluţii 
sinodice ale planetei Saturn, după care trebuie adăugată o zi. Se poate presupune că 

Revoluţiile Lunii au neregularităţiile lor, de aceea toate perioadele discutate sunt valori medii. 
21 După Dr. J. B. Tatum, Celestial Mechanics, cap. 8.8. - sursă electronică, 2015. Pentru 
mişcările siderale ale planetelor Marte şi Saturn v. Anuarul astronomic 1983, pp. 86-87. 



atât la începutul cât şi la sfârşitul perioadei Saturn şi Luna formează aceeaşi 
configuraţie aparentă. 


2340 de zile echivalează cu 3 revoluţii sinodice ale planetei Marte, rotunjite la 780 
de zile, valoarea uzuală folosită pentru calcule din antichitate până în epoca 
modernă. 

Aşadar, în această etapă am demonstrat posibilitatea reprezentării unor perioade 
astronomice/astrologice în sanctuarul mare; cu o singură excepţie, nu s-a apelat la 
multiplicatori. Este o formă a teoriei verosimilă şi care poate explica majoritatea 
faptelor avute de în vedere. 


9. Modelul temporal. Perioadele lungi şi foarte lungi. 

Nu am introdus încă în calcul cercul 3 şi pragurile sale. Avem 4x21 stâlpi de lemn 
cu câte 13 marcaje; cea mai simplă interpretare este să căutăm o corelaţie între 
perioadele sinodice ale lui Saturn şi Marte. 

Dacă fiecare stâlp al cercului 3 reprezintă 180 z şi sunt marcaţi toţi de 13 ori avem 

84 x 13 x 180 z = 196 560 z 

196 560 : 378 = 520 revoluţii sinodice ale lui Saturn 

9 

196 560 : 378,091 380 6 = 519,874 321 620 revoluţii sinodice reale 
Diferenţă 

9 

(519,874 321 620 - 520) x 378,091 380 6 = - 47,517912 z 
Similar în cazul lui Marte obţinem 

9 

196 560 : 780 = 252 revoluţii sinodice 

9 

196 560 : 779,9369500414 = 252,020 371 633 revoluţii reale 

(252,020 371 633 - 252) x 779,9369500414 = 15,888 589 6 z 

Rostul acestei perioade lungi este de a sublinia că la capătul ei nu se regăseşte 
acelaşi aspect astral între cele două planete, nici între fiecare din ele şi Soare ; dar 


15,888 589 6 -(-47,517912)= 63,406 501 6 z 

378,091 380 6 : 63,406 501 6 = 5,962 975 * 6 

378,091 380 6 : 47,517912 = 7,956818 * 8 

După părerea mea, trebuie să interpretăm aceste rezultate drept 

„Pentru a regăsi planeta Saturn in punctul dorit trebuie să multiplici perioada cu 8”. 

„Pentru a avea aceeaşi configuraţie intre Saturn şi Marte trebuie să multiplici 
perioada reprezentată cu 6”. 

Putem considera aşadar că pragurile mari, având împreună 4 + 4 = 8 blocuri, sunt 
multiplicatori pentru perioadele saturniene, iar pragurile mici cu 3 + 3 = 6 blocuri 
sunt multiplicatori pentru concordanţa dintre revoluţiile sinodice marţiene şi 
saturniene; prin urmare, putem scrie în limbajul matematic accesibil nouă 

520 rev. Saturn - (520 x 378z) = 1/8 rev. Saturn 

520 rev. Saturn - 252 rev. Marte = 1/6 rev. Saturn 

ecuaţii echivalente cu 

9 

4159 revoluţii sinodice Saturn = 4160 x 378z =1.572.480 z 

9 

3119 revoluţii sinodice Saturn =1512 revoluţii sinodice Marte 

9 9 

De unde 

1 revoluţie sinodică Saturn = 378,09088723250 z 

1 revoluţie sinodică Marte = 779,93748497235 z însă 

1.572.480 z : 378,091 380 6 z =4 158,994 573 revoluţii saturniene adevărate 

Diferenţa este 

9 

- 0,005427 x 378,091 380 6 = - 2,051917 z 
Erorile finale pentru o revoluţie sinodică sunt 

378,090 887 2 - 378,091 380 6 = - 0,000 493 4 z = - 42,63 s pentru Saturn 



779,937 484 972 4 - 779,936 950 041 4 = + 0,000 534 931 z= + 46,22 s pentru 
Marte. 


Aceste perioade foarte lungi nu trebuie interpretate drept „observaţii directe”; ele 
concretizează un raport matematic: 1 revoluţie sinodică a planetei Marte reprezintă 
3119/1512 din revoluţia lui Saturn. 

5 

Dacă se făcea o proiecţie, aceasta era spre trecut, nu spre viitor; era cel mult vorba 
de timpul mitic al „facerii lumii”. 1.572.480 zile echivalând cu 4305 ani, iar dacă 
presupunerea anterioară - foarte îndrăzneaţă în sine - ar fi adevărată, atunci data de 
referinţă a dacilor ar fi în perioada 4235 - 4215 înainte de Christos. 

Dacă vom folosi toţi multiplicatorii din cercul 3 vom obţine o perioadă maximă: 

180 x 84 x 13 x (3+3) x (4+4) = 9 434 880 z = 25 831,845 345 139 ani tropici 

Ea este foarte apropiată de anul platonic 

precesia nodului vernal în long 5028”, 796 195/36525 z 

1 296 000 x 36 525/5028”, 796195= 9 413 067, 892285104 z = 25 772,125 773 386 
ani tropici 

diferenţa fiind 59,72 ani sau 0,23%. Acest calcul arată doar o posibilitate 
matematică, nu implică şi realitatea cunoaşterii „marelui an” de către geto-daci; ar fi 
inutil să speculăm pe o temă asupra căreia nu avem nici un fel de informaţii. 

Am construit mai sus un model în care intră numai Soarele, Luna, Marte şi Saturn; 
lipsesc Mercur, Venus şi Jupiter. Totuşi nu putem trage concluzia că strămoşii noştri 
le ignorau: faptul se poate datora stării în care aceste edificii au ajuns până la noi. Să 
ne amintim că anticii foloseau câteva relaţii simple care puteau fi cunoscute şi de geto- 
daci: 5 perioade sinodice venusiene sunt egale cu 8 ani fără 2 zile, 5 revoluţii siderale 
ale lui Jupiter sunt aproximativ egale cu 2 ale lui Saturn. 



10. Semnificaţia rezultatelor. 


Rezultatele obţinute trebuie interpretate. Ele sunt compatibile cu nivelul cunoştinţelor 
din lumea greco-romană. Exceptând o posibilă aproximare 

206 ani tropici ~ 2754 revoluţii siderale ale Lunii ~ 2548 revoluţii sinodice ale 
Lunii~2765 revoluţii draconitice 

5 

nu se poate dovedi un interes în calcul eclipselor, aşa cum pretindea textul lui 
Iordanes. 

Modelele prezentate mai sus pot fi considerate un succes: 

- avem un ciclu octaeteric pentru calendarul solar, adaptat pentru lumea rurală, unde 
ciclul anotimpurilor avea o deosebită importanţă; 

- în marele sanctuar avem raporturi matematice între mişcările aparente ale aştrilor, 
unele foarte exacte, altele cel puţin satisfăcătoare. 

Aceste calcule nu puteau fi obţinute într-un timp scurt. A fost nevoie de mai multe 
generaţii pentru a fi observate. Dacă anul platonic iese oricum din discuţie, nu acelaşi 
lucru se poate spune despre perioada de 196 560 zile - aproximativ 538 de ani - 
reprezentată în cercul 3. Ea poate fi un început de dovadă că strămoşii noştri observau 
planetele Saturn şi Marte încă de pe timpul lui Herodot. 

Trebuie să evităm interpretarea celor patru aştri - Soare, Lună, Marte şi Saturn - din 
perspectiva astrologiei greceşti şi medievale; foarte probabil Marte şi Saturn nu erau 
„micul şi marele malefic”. 

Dacă presupunem că planetele au fost alese pentru că ele aparţineau sau aveau o 
relaţie cu divinităţi din panteonul geto-dac sau mai general tracic, putem avansa 
câteva ipoteze. 

Bendis - numele este cel din Tracia, dar sigur exista şi în zona daco-moesiană - era o 
divinitate selenară. Marte era planeta lui Ares, zeu care domina regiunea încă din 
timpul lui Homer. 

Saturn este mult mai interesant, apariţia sa în prim plan fiind surprinzătoare. 
Explicaţia se află poate în fragmentul lui Mnaseas: „geţii cinstesc pe Cronos 

(=„timpul” Et<ymologicum> M<agnum>), numindu-1 Zamolxis” , dar grecul Cronos 
este asimilat cu romanul Saturnus. Aşadar putem vedea în această planetă simbolul lui 
Zamolxis/Zalmoxis. Dacă este adevărată, această relaţie a fost stabilită încă din 
secolul al VUI-lea î. de Chr., perioadă în care nodul ascendent al planetei avea 
longitudinea ecliptică 90°, astfel încât mişcarea sa tindea să se suprapună peste cea a 
Soarelui. 

Se poate considera că am atins obiectivele stabilite la începutul acestui studiu şi că 
ansamblul teoriei este verosimil, cuprinzător şi suficient de flexibil; doar timpul va 
arăta dacă ipotezele pot fi şi verificate. 


22 Izvoare privind istoria României , Editura Academiei, Bucureşti, 1964, voi. I, p. 157. 



